
****

**Република Србија**

**Аутономна Покрајина Војводина**

**Покрајински секретаријат за урбанизам,**

**градитељство и заштиту животне средине**

У складу са чланом 45a Закона о планирању и изградњи (''Службени гласник РС'', бр. 72/09, 81/09 – исправка, 64/10 – УС, 24/11, 121/12, 42/13-УС, 50/13-УС, 98/13-УС, 132/14 и 145/14), члановима 36.-43. Правилника о садржини, начину и поступку израде докумената просторног и урбанистичког планирања („Сл.гласник РС“ број 64/2015)

**ОГЛАШАВА**

**РАНИ ЈАВНИ УВИД**

**У МАТЕРИЈАЛ ЗА ИЗРАДУ**

**ПРОСТОРНОГ ПЛАНА ПОДРУЧЈА ПОСЕБНЕ НАМЕНЕ**

**КУЛТУРНОГ ПРЕДЕЛА СРЕМСКИ КАРЛОВЦИ**

**Одлуком о изади просторног плана подручја посебне намене културног предела Сремски Карловци** („Службени лист АП Војводине“ број 10/2016) обухваћени су делови територија следећих јединица локалних самоуправа:

* Град Нови Сад, катастарске општине: Буковац и Петроварадин (део),
* Општина Сремски Карловци, катастарска општина Сремски Карловци,

Општина Инђија, катастарскa општинa Чортановци (део).

**Рани јавни увид у материјал за израду Просторног плана подручја посебне намене културног предела Сремски Карловци, одржаће се у трајању од 15 дана, од 21.06.2016. године до 05.07.2016. године.**

Материјал за израду Просторног плана подручја посебне намене културног предела Сремски Карловци са прегледном картом израђеној у размери 1:25 000 биће изложени на рани јавни увид у граду/општинама које се налазе у обухвату Плана.

Материјал за израду Просторног плана подручја посебне намене културног предела Сремски Карловци биће доступни на увид заинтересованој јавности:

* у аналогном и дигиталном облику, у просторијама органа јединице локалне самоуправе надлежној за послове просторног планирања и урбанизма,
* у дигиталном облику на званичној интернет адреси Покрајинског секретаријата за урбанизам, градитељство и заштиту животне средине (<http://www.ekourb.vojvodina.gov.rs>).

**Јавна презентација материјала за израду Просторног плана подручја посебне намене културног предела Сремски Карловци биће одржана 30.06.2016. године у згради Општине Сремски Карловци - Магистрат, Трг Бранка Радичевића број 1 са почетком у 11,00 часова.**

Органи, организације и јавна предузећа, који су овлашћени да утврђују услове за заштиту и уређење простора и изградњу објеката позивају се да дају мишљење у погледу услова и неопходног обима и степена процене утицаја на животну средину, и да исто доставе у току трајања раног јавног увида на адресу Покрајинског секретаријата за урбанизам, градитељство и заштиту животне средине, Булевар Михајла Пупина бр. 16, 21000 Нови Сад, а најкасније до 05.07.2016. године.

Правна и физичка лица се позивају да доставе примедбе и сугестије на Материјал за израду Просторног плана подручја посебне намене **културног предела Сремски Карловци** у писаном облику на адресу Покрајинског секретаријата за урбанизам, градитељство и заштиту животне средине, Булевар Михајла Пупина бр. 16, 21000 Нови Сад, најкасније до 05.07.2016. године.